
Με επιτυχία πραγματοποιήθηκε η ενημέρωση – συζήτηση για τις δηλώσεις φορολογίας εισοδήματος στην Κοινο_Τοπία
Η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr πήρε εφέτος την πρωτοβουλία να οργανώσει μια συνάντηση με σκοπό την ενημέρωση των μελών και φίλων της πάνω σε φορολογικά θέματα. Η ανάγκη δημιουργήθηκε από τις πολλές αλλαγές στο φορολογικό νόμο και τις νέες εγκυκλίους που υπογράφονται συνέχεια δημιουργώντας πλήθος ερωτηματικών για τον τρόπο συμπλήρωσης της φορολογικής δήλωσης.
Η συνάντηση πραγματοποιήθηκε την Τετάρτη 12 Ιουνίου 2013 στα γραφεία της Κοινο_Τοπίας με ελεύθερη είσοδο για το κοινό.
Τα θέματα που αναλύθηκαν αφορούσαν :

· Στις κυριότερες αλλαγές που ισχύουν για τις φετινές δηλώσεις
· Στην έννοια των προστατευόμενων μελών
· Στην ηλεκτρονική υποβολή των δηλώσεων

· Στα τεκμήρια αγοράς και στις δαπάνες διαβίωσης

· Στο τεκμήριο της ιδιοκατοίκησης κύριας και δευτερευουσών κατοικιών.
· Στην καταγραφή των τόκων των καταθέσεων στις τράπεζες

      Ακολούθησε ενδιαφέρουσα συζήτηση όπου δόθηκαν απαντήσεις σε συγκεκριμένα ερωτήματα που απασχολούσαν τους συμμετέχοντες και τα οποία έθεσαν.
       Η ενημέρωση έγινε με πολύ απλό και κατανοητό τρόπο από την Ολυμπία Δημητροπούλου – υπάλληλο στη Γ΄ ( Β΄Δ.Ο.Υ. Πατρών ).
        Μεταξύ των παρευρισκομένων ήταν και η Ελένη Κοντοπανάγου που διατηρεί φοροτεχνικό γραφείο στην Πάτρα η οποία μετέφερε την εμπειρία της και αναφέρθηκε σε σημεία στα οποία πρέπει να δώσουμε ιδιαίτερη προσοχή κατά τη συμπλήρωση των φορολογικών μας δηλώσεων ώστε να αποφύγουμε λάθη και παραλήψεις.
Τη συζήτηση συντόνισε εκ μέρους της Κοινο_Τοπίας η Βάσω Μαρτίνη πρώην φοροτεχνικός, μέλος του Οικονομικού Επιμελητηρίου.

